หลังจากเอายาคุมที่หมดอายุออกก็ทีประจำเดือนปกติแต่มานานมาก พอมาวันนี้ประจำเดือนขาดไป 13 วันแล้ว รู้สึกเจ็บบริเวณหัวนมเวลาสัมผัสบริเวณหัวนมมีเส้นเลือดสีเขียวๆขึ้นนิดหน่อยจะท้องไหมคะแต่ตอนประจำเดือนขาดแค่ 6 วันซื้อที่ตรวจมาตรวจมันขึ้นแค่ขีดเดียว
สวัสดีค่ะ เมื่อถอดยาฝังคุมกำเนิดออก หรือยาหมดอายุ หากมีเพศสัมพันธ์ ก็จะมีโอกาสตั้งครรภ์ได้ภายใน 1-3 เดือนทั้งนี้ หากประจำเดือนได้มาแล้วหลังจากที่ถอดยาฝังคุมกำเนิดออก แต่มานานผิดปกติ และหลังจากนั้นได้ขาดหายไป แต่ได้ตรวจหาการตั้งครรภ์แล้วไม่พบ ก็แสดงว่าอาจเกิดจากสาเหตุอื่นๆ เช่น- การผลิตฮอร์โมนของรังไข่ยังไม่กลับมาเป็นปกติ- การมีความเครียด ทำงานหนัก ออกกำลังกายมากไป พักผ่อนน้อย มีน้ำหนักลด หรือมีน้ำหนักเพิ่มขึ้นเร็วแนะนำควรรอประจำเดือนต่อไปอีกซักระยะก่อน ประจำเดือนก็น่าจะมาในที่สุดค่ะ แต่ทั้งนี้ หากวันที่ตรวจหาการตั้งครรภ์นั้น ยังไม่เกิน 2 สัปดาห์นับจากที่ได้มีเพศสัมพันธ์ครั้งสุดท้ายไป ก็ควรตรวจซ้ำดูอีกครั้งเมื่อครบ 2 สัปดาห์ และหลังจากนี้ หากจะมีเพศสัมพันธ์ และยังไม่พร้อมตั้งครรภ์ ก็ควรใช้ถุงยางอนามัยไปก่อน หรืออาจเริ่มทานยาคุมกำเนิดเลยก็ได้ค่ะ